b"\n_START_ARTICLE_\nRuud van Nistelrooy\n_START_SECTION_\nTraject\xc3\xb2ria com a futbolista\n_START_PARAGRAPH_\nEl seu primer equip va ser el FC Den Bosch amb el qual va debutar a la temporada 1993-1994 a la segona divisi\xc3\xb3 neerlandesa. Despr\xc3\xa9s de 4 anys a la segona divisi\xc3\xb3, va fitxar pel SC Heerenveen el 1997, on va marcar 13 gols en 30 partits a la campanya 1997-1998._NEWLINE_La seva facilitat per marcar, li van obrir les portes al PSV Eindhoven el 1998, que el va fitxar per 4,2 milions de d\xc3\xb2lars, un r\xc3\xa8cord entre clubs neerlandesos. Van Nistelrooy va finalitzar la temporada amb 31 gols, sent nomenat Jugador Holand\xc3\xa8s de l'Any._NEWLINE_L'any 2001, el Manchester United el va fitxar per 19 milions de d\xc3\xb2lars. Al club angl\xc3\xa8s va obtenir un gran prestigi internacional, sent considerat un dels millors davanters del m\xc3\xb3n._NEWLINE_El 27 de juliol del 2006 va fitxar pel Real Madrid CF. El jugador va esdevenir el tercer fitxatge del president Ram\xc3\xb3n Calder\xc3\xb3n, despr\xc3\xa9s de Fabio Cannavaro i Emerson Ferreira da Rosa. Al Real Madrid fou un dels futbolistes m\xc3\xa9s destacats, marcant 25 gols en lliga durant la temporada 2006-07 i aconseguint el trofeu Pichichi._NEWLINE_El 5 de novembre de 2008, quan havia aconseguit marcar quatre gols en sis partits de lliga, va caure greument lesionat del genoll, la qual cosa necessit\xc3\xa0 una operaci\xc3\xb3 quir\xc3\xbargica que el va mantenir de baixa m\xc3\xa9s de nou mesos. 292 dies despr\xc3\xa9s va tornar a jugar amb el conjunt blanc al Trofeu Santiago Bernab\xc3\xa9u, durant la pretemporada 2009-10._NEWLINE_Sense arribar a recuperar-se plenament de les seves lesions, i al tenir forta compet\xc3\xa8ncia a l'equip madrileny, al gener de 2010 va fitxar pel Hamburger SV alemany._NEWLINE_Despr\xc3\xa9s d'una temporada i mitja a l'Hamburg SV i una altra al M\xc3\xa0laga CF, a l'estiu de 2012 es va retirar com a futbolista professional.\n_START_SECTION_\nTraject\xc3\xb2ria com a entrenador\n_START_PARAGRAPH_\nDespr\xc3\xa9s de la seva retirada, va estar dos anys treballant com a assistent t\xc3\xa8cnic de la selecci\xc3\xb3 neerlandesa, amb els seleccionadors Guus Hiddink i Danny Blind._NEWLINE_L'estiu de 2016 va comen\xc3\xa7ar a treballar d'entrenador de juvenils al PSV Eindhoven."